Rusuhan Plaza Low Yat 2015

Pada 12 Julai 2015, satu kejadian rusuhan telah berlaku di Plaza Low Yat, Jalan Imbi, Kuala Lumpur telah berlaku. Tiga orang cedera termasuk seorang wartawan semasa kekecohan. Rusuhan ini telah mendapat liputan secara meluas di media massa Malaysia. Polis percaya bahawa rusuhan itu berlaku berikutan pergaduhan yang melibatkan tujuh lelaki di Plaza Low Yat, atas dakwaan mencuri dan salah faham terhadap telefon pintar, dengan kerugian dianggarkan berjumlah lebih RM70,000. Seramai 18 orang dilaporkan telah ditahan kerana terlibat dalam rusuhan itu.

Akibat
Susulan rusuhan itu, Perdana Menteri ketika itu, Datuk Seri Najib Razak menegaskan insiden itu perlu dilihat sebagai perbuatan jenayah dan bukannya satu masalah perkauman. Najib menyifatkan tindakan sesetengah pihak yang menggunakan media sosial untuk menghangatkan unsur perkauman dalam kejadian itu sebagai tidak bertanggungjawab dan memberi perspektif tidak tepat mengenai perkara sebenar yang berlaku. Beliau turut meminta Ketua Polis Negara, Tan Sri Khalid Abu Bakar untuk mengambil tindakan berkesan untuk mengelakkan kejadian serupa dari berulang. Lima hari selepas rusuhan, Plaza Low Yat terus menjadi pilihan utama pengunjung untuk membeli telefon bimbit serta komputer dan perisian.

Rujukan

Kategori:2015 di Malaysia
Kategori:Rusuhan dan kekacauan awam di Malaysia